Zapisnik 6. koordinacijskog sastanka održanog 19. listopada 2018. godine

Sastanku su prisustvovali: ravnateljica Jelena Jelinić-Bošnjak, Aleksandar Končar, Sanda Menković, Jasmina Cvančić, Sanela Bureš, Ana Perić

Dnevni red:

Ad. 1. Odabir učenika za sudjelovanje u Erasmus+ projektu „We care, We share for the future“

Ad. 2. Različito

Ad. 1. Dana 19. listopada 2018. godine je Povjerenstvo za odabir učenika za sudjelovanje u Erasmus+ projektu "We care, We share for the future" održalo koordinacijski sastanak te tako napravilo prvi korak prema odabiru sudionika mobilnosti. Zadatak nije bio nimalo jednostavan jer su pristigle prijave kvalitetne te je bilo teško odabrati 14 najboljih koji će imati priliku otići u Portugal zbog čega će se Povjerenstvo sastati još jednom. Predsjednica Povjerenstva je ravnateljica Jelena Jelinić-Bošnjak, a članovi su bili stručne učiteljice Sanela Bureš, Jasmina Cvančić, Sanda Menković i Ana Perić te stručni suradnik pedagog Aleksandar Končar.

Rezultati odabira bit će objavljeni u ponedjeljak 22. listopada na oglasnoj ploči u školi, facebook stranici škole i projekta te internetskoj stranici škole.

Ad. 2. Odabrane učenike sada očekuju pripremni sastanci te dogovori oko dokumentacije i početka priprema kako bi spremni dočekali odlazak u Portugal na 3 tjedna. Koordinator projekta Aleksandar Končar potrebne informacije će dostaviti školskim koordinatorima Medicinske škole Osijek i Medicinske škole Ante Kuzmanića, Zadar kako bi postupak izbora (tablice i sl.) bio ujednačen u svim školama.

Slavonski Brod, 19. listopada 2018.

Zapisničar: Aleksandar Končar, mag. paed. et soc.